Општинско веће оптшине Медвеђа на својој 88. Седници одржаној дана 7.марта 2019.године, на основу члана 46. Закона о локалној самоуправи (''Службени гласник Републике Србије'', бр.129/07, 83/2014-др.закон, 101/2016 – др. Закон и 47/2018), члан 137. Закона о општем управном поступку (''Службени гласник РС'', бр.18/2016) и члана 93. Статута општине Медвеђа (''Службени гласник града Лесковца'', број 18/08, 38/12, 7/13,10/14 и 28/2017), члана 19. Пословника о раду Општинског већа општине Медвеђа (''Службени гласник града Лесковца'', бр. 18/08, 25/12), члана 6. став 1. Одлуке о образовању Савета за праћење примене Локалног антикорупцијског плана општине Медвеђа („Службени гласник града Лесковц'', 08 број 06-13/2019 од 07.03.2019.године), Општинско веће општине Медвеђа, на седници одржаној 7. марта 2019. године, доноси

РЕШЕЊЕ

О ОБРАЗОВАЊУ КОНКУРСНЕ КОМИСИЈЕ ЗА ИЗБОР КАНДИДАТА ЗА ЧЛАНОВЕ САВЕТА ЗА ПРАЋЕЊЕ ПРИМЕНЕ ЛОКАЛНОГ АНТИKОРУПЦИЈСКОГ ПЛАНА ОПШТИНЕ МЕДВЕЂА

1. Образује се Конкурсна комисија за избор кандидата за чланове Савета за праћење примене Локалног антикорупцијског плана општине Медвеђа (у даљем тексту Комисија).
2. Задаци Комисије су:

1) спровођење јавног конкурса за избор кандидата за чланове Савета за праћење примене Локалног антикорупцијског плана општине Медвеђа (у даљем тексту: Савет), које обухвата пријем и разматрање пристиглих пријава, оцењивање формалне испуњености услова, спровођење процедуре усменог и/или писменог тестирања кандидата у циљу формирања ранг листе на основу усвојених критеријума и мерила и јавно обављивање листе пристиглих пријава и записника о свoм раду;

2) утврђивање и достављање ранг листе кандидата за чланове Савета са образложењем Општинском већу општине Медвеђа.

Записник о изборном поступку и ранг листа кандидата, са елементима утврђеним актом Општинског већа којим се ближе уређује поступак спровођења јавног конкурса, објављује се на интернет презентацији општине Медвеђа.

3.Комисија има пет чланова и секретара.

У Комисију се именују:

1. Драган Ћетковић, председник комисије,

2. Кадри Хисени, заменик председника комисије,

3. Марија Божовић, члан,

4. Зоран Лазаревић, члан,

5. Бојана Лакушић, члан.

За секретара Комисије именује се Сања Радојевић из Медвеђе, дипломирани правник.

Секретар врши административно-техничке послове за потребе Комисије и присуствује седницама Комисије без права одлучивања.

4.Након пријема, а пре разматрања пристиглих пријава, чланови Комисије дају писане изјаве о непостојању приватног интереса у вези са учесницима конкурса или се изузимају из рада Комисије уколико такав интерес постоји.

У случају да се члан Комисије изузме из рада, Општинско веће ће посебним решењем, у року од три дана, именовати новог члана Комисије из исте структуре из које је био изузети члан Комисије.

5.Комисија доноси пословник којим ближе уређује начин рада и одлучивања Комисије.

6.О обезбеђивању услова за рад Комисије стара се начелник Општинске управе општине Медвеђа.

7.Комисија је дужна да ранг листу кандидата за чланове Савета, са записником о изборном поступку и образложењем, достави Општинском већу у року од 15 дана од дана истека рока за подношење пријава.

8.Комисија престаје са радом даном достављања ранг листе кандидата за чланове Савета за праћење примене локалног антикорупцијског плана општине Медвеђа, Општинском већу.

9.Ово решење ступа на снагу наредног дана од дана објављивања у „Службеном гласнику града Лесковца“.

10. Решење доставити:

- именованим лицима,

- архиви.

ОПШТИНСКО ВЕЋЕ ОПШТИНЕ МЕДВЕЂА

08 Број:06-13/2019 од 7. марта 2019. године

ПРЕДСЕДНИК,

др Небојша Арсић